పెంచికల్‌పేట్ మండలం (కొమరంభీం జిల్లా)

పెంచికల్‌పేట్ మండలం, తెలంగాణ రాష్ట్రం, కొమరంభీం జిల్లాలో ఇదే పేరుతో ఉన్న మండల కేంద్రం. 2016లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 17 గ్రామాలున్నాయి. దానికి ముందు ఈ మండలం ఆదిలాబాదు జిల్లాలో ఉండేది.  ప్రస్తుతం ఈ మండలం కాగజ్‌నగర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది ఆసిఫాబాదు డివిజనులో ఉండేది. ఇది సమీప పట్టణమైన కాగజ్‌నగర్‌ నుండి 36 కి. మీ. దూరంలో ఉంది. సిర్పూర్ శాసనసభ నియోజకవర్గం పరిధి క్రిందకు వస్తుంది. ఈ మండలంలో 18 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.

కొత్త మండల కేంద్రంగా గుర్తింపు 
ఇంతకుముందు పెంచికల్‌పేట్ గ్రామం అదిలాబాద్ జిల్లా అసిఫాబాద్ రెవెన్యూ డివిజను పరిధిలోని బెజ్జూరు మండల పరిధిలో ఉంది. 2014లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెంచికల్‌పేట్ గ్రామాన్ని నూతన మండల కేంద్రంగా, కొత్తగా ఏర్పడిన కొమరంభీం జిల్లా, కాగజ్‌నగర్‌ రెవెన్యూ డివిజను పరిధి క్రింద 1+17 (పద్నెనిమిది) గ్రామాలతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

గణాంకాలు 
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 213 చ.కి.మీ. కాగా, జనాభా 15,038. జనాభాలో పురుషులు 7,521 కాగా, స్త్రీల సంఖ్య 7,517. మండలంలో 3,737 గృహాలున్నాయి.

మండలం లోని గ్రామాలు

రెవెన్యూ గ్రామాలు 
 అగర్‌గూడ
 కమ్మెర్‌గావ్
 కొండపల్లి
 కోయచిచల్
 గన్నారం
 గుండేపల్లి
 గుంట్లపేట్
 జిల్లెడ
 నందిగావ్
 పెంచికల్‌పేట్
 పోతేపల్లి
 బొంబాయిగూడ
 మురళిగూడ
 యెల్కపల్లి
 యెల్లూర్
 చెద్వాయి
 లోద్‌పల్లి

గమనిక:నిర్జన గ్రామం ఒకటి పరిగణనలోకి తీసుకోలేదు.

మూలాలు

వెలుపలి లంకెలు 

2016 లో ఏర్పాటైన తెలంగాణ మండలాలు